Document ID: 31996R2480

KOMISSION ASETUS (EY) N:o 2480/96,
annettu 18 päivänä joulukuuta 1996,
jäsenvaltioiden tiettyjen hedelmä- ja vihannesjalosteiden tuontiin liittyvien tietojen ilmoittamisesta komissiolle annetun asetuksen (ETY) N:o 1226/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä annetuista tietyistä myönnytyksistä ja Viron, Latvian ja Liettuan kanssa tehdyissä vapaakauppaa ja kaupan liitännäistoimenpiteitä koskevissa sopimuksissa määrättyjen tiettyjen maataloutta koskevien myönnytysten autonomisesta ja väliaikaisesta mukauttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 7 päivänä lokakuuta 1996 annetun neuvoston asetuksen (EY) N:o 1926/96 (1) ja erityisesti sen 5 artiklan,
sekä katsoo, että
tiettyjen Virosta, Latviasta ja Liettuasta peräisin olevien marjojen vähimmäistuontihintajärjestelmän soveltamista koskevista yksityiskohtaisista säännöistä ja vähimmäistuontihinnan vahvistamisesta 18 päivänä joulukuuta 1996 annetun komission asetuksen (EY) N:o 2479/96 (2) 1 artiklan 2 kohdassa säädetään vähimmäistuontihinnan noudattamisen tarkastamisesta; tämä tarkastus edellyttää, että jäsenvaltiot ilmoittavat tietyt Virosta, Latviasta ja Liettuasta peräisin olevaan tuontiin liittyvät tiedot säännöllisesti ja nopeasti,
komission asetuksessa (ETY) N:o 1226/92 (3), sellaisena kuin se on viimeksi muutettuna asetuksella (ETY) N:o 1032/95 (4), annetaan samoja ilmoituksia koskevat yksityiskohtaiset säännöt tiettyjen Keski- ja Itä-Euroopan maiden osalta; nämä yksityiskohtaiset säännöt olisi laajennettava koskemaan kolmea Baltian maata,
olisi ajanmukaistettava entiseen Jugoslaviaan kuuluneiden maiden nimitykset ja otettava huomioon yhdistettyyn nimikkeistöön ja Taricin koodeihin tehdyt muutokset, ja
tässä asetuksessa säädetyt toimenpiteet ovat hedelmien ja vihannesten sekä hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1226/92 liite tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1996.

Labels: 12
3
17